賽前1日都試草地 呢兩匹東瀛奇兵有計?
2024年04月27日 14:27
東網電視
更多新聞短片
「傲蹄巴魯」
嚟到冠軍賽馬日嘅賽前一朝,究竟一眾海外參戰馬嘅備戰情況又點呢?過往去到賽前一日,都係進行啲簡單操練工夫,好似出戰冠軍一哩賽嘅英國代表「勇大帝」、日本馬「鑽彩」、角逐主席短途獎嘅日本賽駒「消暑樂祭」同埋嚟過香港兩次嘅「滂薄無比」都只留喺檢疫馬房,並無出嚟跑道考驗。
不過,今朝亦有兩匹東瀛賽駒罕有地喺賽前一朝試草地,就係女皇盃參戰馬「北橋」同埋角逐冠軍一哩賽嘅「傲蹄巴魯」,兩駒各自於草地跑道踱一圈,姿態都算輕鬆,睇吓能否對聽日表現有幫助。
其餘幾匹海外參戰馬包括「旭日朗途」、「堅信」、「大宴重酬」、「譽滿杜拜」同埋「先見」則出大圈泥地跑道踱步,而「堅信」練馬師包紀耀亦再次到場睇實馬兒嘅操練情況。